فاش كنت مراهقة كانت واحد الاغنية منتاشرة بزاف كاتبدا ب” گاع الساطات بنات القحااااب ... خلاها سي علال” ! نفس الاغنية كاتجيني كاتنطابق اليوم على الاسلاميين بجميع تياراتهم من الطرف تال الطرف ! كلهم مخبي فلداخل ديالهم داعشي كاره للحريات و للمرأة و لمظاهر الفرح و السعادة و لجسد المرأة! حيت قمة الحقارة هي انه گاع الناس يكونو فرحانين بخروج المهداوي من السجن من بعد ماقضى فيه ثلت سنين بعيد على مراتو ووليداتو و هاد الظلاميين ابناء العاهرات كل همهم هوا ينتاقدو الكسوة لي كانت لابسة مراتو و بنتو فحفل الاستقبال ! و يخرجو يخراو علينا شي تعليقات فوسائل التواصل الاجتماعي من قبيل ” ديوث” ” خاصو يناضل فمرتو بعدااا” ” خاصو يستر مرتو ...” و شي هضرة و شي تاصوفاجيت و شي تاهيماجيت كاتخليك تقول واش حنا البلاد الوحيدة لي راجعة مارشاريار فهادشي ديال احترام المرأة و الجسد ديالها ! كانعقل غير هادي واحد الثلاتين عام فالتسعينات كانو الامهات الشابات و المعلمات و الاستاذات و الطبيبات كايلبسو الصايات و الكسيوات و كايعكرو و كايديرو البارفانات و كايتنافسو فالاناقة و الجمال ... كنتي شحال هادي تقدر تفرز المرأة العاملة من ربة البيت و القارية من لي ماقارياش غير بالحوايج ديالها ! كانو العيالات كايعومو فالبحر العمومي بالمايوات ذات الالوان الزاهية و كايخرجو يتسخرو و يخدمو بالصاية و الكسوة في أمان الله ! آليبوك كان صوت سكان القوادس مايمكنش تسمعو و الآراء القادوسية كانت حبيسة العقول الضيقة حيت ماكانش فايسبوك وسائل التواصل الاجتماعي لي عطا فرصة لبوزبال يطلق علينا عروقو و كان المغربي حتى “المحافظ” مآمن بالمثل السائد ” صلي و صوم ! حوي و عوم ” ! حتى ولينا كانعيشو مع هاد الهايشمايش ! لي نقزوا الفرحة لي فعوينات ولاد المهداوي و الشوق لي حاسة بيه مراتو ! و السعادة لي كاتبان عليه و على الاصدقاء و العائلة ديالو ! و مشاو هوما كايحنززوا فشنو لابسة مرات المهداوي و بنتو الطفلة ! ايوا الله ينعل طواسلكم قد ماصبات و سحات! 
سولوني عشرات الاصدقاء عددهم صفر علاش ماكانحملش الاسلاميين ؟ حيت تعيا تتخير فولاد الكلبة تختار غي جرو ! كلهم هايشمايش ! متخلفين ! دواعش ! معقدين من جسد المرأة ! الناس فرحانين لخروج المهداوي و الدواعش همهم الوحيد و الاوحد هوا الكسوة لي لبسات مراتو و بنتو !